Diari Oficial de la Generalitat Valenciana


Sumari del DOGV 3390, del 10-12-1998 (1998/10199)

ORDRE de 3 de desembre de 1998, de la Conselleria de Cultura, Educació i Ciència, per la qual es convoca un concurs de redacció sobre la Declaració Universal de Drets Humans.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10381


Data del document
:   03-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 de desembre de 1998, de la Conselleria de Cultura, Educació i Ciència, per la qual es convoca un concurs de redacció sobre la Declaració Universal de Drets Humans. [1998/X10689]
  
L'Assemblea General de les Nacions Unides va proclamar el 10 de desembre de 1948 la Declaració Universal de Drets Humans, la qual cosa va suposar un fet històric de transcendental importància per a la humanitat.
  
En el 50 aniversari de la proclamació, la Generalitat Valenciana ha decidit commemorar tan important efemèride, organitzant diverses actuacions que fomenten el major coneixement i respecte dels drets humans.
  
La població en edat escolar constitueix un sector especialment adequat per a difondre entre ella el contingut de la Declaració Universal de Drets Humans, així com la seua enorme importància per a l'integral desenrotllament de la persona i la convivència democràtica en la societat actual.
  
Per a això, la Conselleria de Cultura, Educació i Ciència convoca, per la present ordre, un concurs de redacció entre alumnat dels centres docents de nivells no universitaris de la Comunitat Valenciana, el contingut del qual versa sobre distints aspectes de la referida Declaració Universal de Drets Humans.
  
Per tot això i fent ús de les competències que em confereix l'article 35 de la Llei 5/1983, de 30 de desembre, de Govern Valencià, i la resta de disposicions concordants,
  
ORDENE
  
Primer
  
Convocar un concurs de redacció entre escolars dels centres docents de nivells no universitaris de la Comunitat Valenciana, sobre la Declaració Universal de Drets Humans.
  
Segon
  
Aprovar les bases per les quals es regeix el concurs, que s'inclouen com a annex I de la present ordre.
  
Tercer
  
L'import global màxim, destinat a concedir els premis del concurs és de 2.400.000 pessetes, que s'abonaran a càrrec de la línia de subvenció 401/000/99, denominada «Fons d'activitats educatives i culturals», de l'aplicació pressupostària 50.41.416.66, subvencions concedides a l'empara de l'article 45.c) del Decret Legislatiu de 26 de juny de 1991, pel qual s'aprova el Text Refós de la Llei de la Hisenda Pública de la Generalitat Valenciana.
  
La concessió dels premis queda condicionada a la consignació de crèdit adequat i suficient en els Pressupostos de la Generalitat Valenciana per a 1999.
  
DISPOSICIONS FINALS
  
Primera
  
Es faculta el director general d'Ordenació i Innovació Educativa i Política Lingüística a dictar les resolucions necessàries per al desplegament i l'execució de la present ordre.
  
Igualment, es delega en el dit òrgan la facultat de resoldre el concurs, conforme a les bases que el regeixen.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-se, prèvia comunicació a la Conselleria de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua entrada en vigor, conforme disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 3 de desembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex I
  
Bases del concurs de redacció sobre
  
«La Declaració Universal de Drets Humans»
  
Primera. Introducció
  
Al mes de desembre d'enguany es compleixen els 50 anys de la proclamació de la Declaració Universal de Drets Humans per l'Assemblea General de les Nacions Unides, el 10 de desembre de 1948.
  
Per a commemorar l'efemèride en la comunitat educativa, la Conselleria de Cultura, Educació i Ciència ha programat un conjunt d'activitats entre les quals es troba el present concurs, que té com a objectius:
  
- Oferir a l'alumnat de la Comunitat Valenciana la possibilitat de desenrotllar les aptituds literàries, prenent com a tema inspirador la celebració del 50 aniversari de la proclamació de la Declaració Universal de Drets Humans.
  
- Augmentar l'estimació de la comunitat educativa pels valors que inspira la Declaració Universal de Drets Humans.
  
- Ajudar els centres docents a organitzar la seua pròpia activitat segons els dits valors.
  
Segona. Participants
  
El concurs està dirigit a l'alumnat dels centres docents, públics i privats, de la Comunitat Valenciana, distribuïts en les següents modalitats:
  
- Modalitat A: tercer cicle d'Educació Primària (10 € 12 anys).
  
- Modalitat B: primer cicle d'Educació Secundària (12 € 14 anys).
  
- Modalitat C: segon cicle d'Educació Secundària, Batxillerat, BUP i Formació Professional.
  
Tercera. Àmbit temàtic i estructura dels treballs
  
En el marc de la celebració del 50 aniversari de la proclamació de la Declaració Universal de Drets Humans, es poden presentar treballs literaris en qualsevol dels dos idiomes oficials de la Comunitat Valenciana, que reflectisquen la visió dels joves respecte al tema dels Drets Humans, i més concretament, que donen la seua resposta a les següents preguntes:
  
Modalitat A
  
L'alumnat del tercer cicle d'Educació Primària (5é i 6é cursos) podrà participar utilitzant les diferents tècniques de la composició escrita. L'extensió dels treballs no excedirà un foli per una cara (30 línies).
  
Els treballs hauran de donar resposta a la pregunta que realitzaran els seus tutors: «Quina utilitat té la Declaració Universal de Drets Humans?».
  
Modalitat B
  
L'alumnat de primer cicle d'Educació Secundària (1r i 2n cursos) podrà participar presentant una composició escrita, que no podrà excedir l'extensió de dos folis per una cara (60 línies).
  
Les composicions escrites donaran resposta a la pregunta: «Els Drets Humans són respectats en l'actualitat?». Raona la resposta.
  
Modalitat C
  
L'alumnat del segon cicle d'Educació Secundària (3r i 4t cursos), Batxillerats, BUP i Formació Professional podrà participar presentant una composició escrita que no podrà excedir l'extensió de tres folis per una cara (90 línies).
  
Les composicions escrites donaran resposta a la pregunta: «Què modificaries o afegiries a la Declaració Universal de Drets Humans?». Raona la resposta.
  
Quarta. Condicions de participació
  
L'alumnat que desitge participar en el concurs, presentarà el treball corresponent a cada una de les modalitats que preveu la base Tercera de la convocatòria, així com la sol·licitud que figura en l'annex II de la present ordre, a la direcció del centre docent.
  
La Comissió de Coordinació Pedagògica de cada centre seleccionarà un treball de cada modalitat, que serà remés per la direcció del centre en el termini de 2 mesos comptats des de la publicació de la present ordre, a la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència; Av. de Campanar, 32; 46774 València.
  
Els treballs seran valorats per un jurat designat per la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, la composició del qual es farà pública, una vegada tancat el termini de la seua presentació, als taulers d'anuncis de la Conselleria de Cultura, Educació i Ciència i de les seues tres direccions territorials.
  
La participació en el concurs implica l'acceptació de les bases i la seua interpretació per part del jurat designat.
  
El jurat, en el termini d'un mes, comptat des de la finalització del termini de revisió dels treballs, elevarà la seua resolució al director general d'Ordenació i Innovació Educativa i Política Lingüística, qui dictarà la concessió dels premis que es publicaran en el Diari Oficial de la Generalitat Valenciana i als taulers d'anuncis de la Conselleria de Cultura, Educació i Ciència i de les seues tres direccions territorials.
  
Si transcorre el termini indicat anteriorment sense que recaiga resolució expressa, s'entendrà que els premis han quedat deserts, sense perjuí de la ulterior resolució.
  
Si els terminis indicats en la present base finalitzen en dies inhàbils, dissabtes, els dies 24 i 31 de desembre, o en qualsevol altre que es declare inhàbil reglamentàriament, s'entendran prorrogats al primer dia hàbil següent
  
Cinquena. Criteris de valoració dels treballs
  
1. Compliment de les normes de presentació.
  
2. Qualitat formal.
  
3. Rigor en la interpretació del tema del concurs.
  
4. Originalitat en el plantejament del tema.
  
5. Creativitat en el tractament del tema.
  
Sisena. Premis
  
1. Els premis que obtindrà l'alumnat participant, seran els següents:
  
- Modalitat A: primer premi, 150.000 PTA. i dos accèssit de 100.000 PTA.
  
- Modalitat B: primer premi, 150.000 PTA. i dos accèssit de 100.000 PTA.
  
- Modalitat C: primer premi, 150.000 PTA. i dos accèssit de 100.000 PTA.
  
2. Així mateix, es concediran els següents premis als centres docents:
  
- Els centres docents als quals pertanya l'alumnat que haja obtingut el primer premi, en cada una de les modalitats: 200.000 PTA.
  
- Els centres docents als quals pertanya l'alumnat que haja obtingut accèssit, en cada una de les modalitats: 125.000 pessetes.
  
Annex II
  
Sol·licitud de participació en el concurs de redacció sobre la Declaració Universal de Drets Humans
  
Nom: ......................... Cognoms: ..............................................
  
Curs: ................ Grup: ................. Nivell: ................................
  
Centre docent: ...........................................................................
  
Població:........................................... Província: .......................
  
EXPOSE:
  
Que tinc tots els requisits establits en l'Ordre de ......... de ............ de 1998, de la Conselleria de Cultura, Educació i Ciència, i sol·licite participar en el concurs de redacció sobre la Declaració Universal de Drets Humans,
  
Modalitat:...................................................................................
  
Títol del Treball:........................................................................
  
..............................., .... de .................... de 1998
  
Firmat: